Victoria (insulae Seisellenses)

Victoria est portus et urbs capitalis insularum Seisellensum, ad septentrionale et orientale insulae Mahé litus iacens, in principali archipelagi insula. Ibi anno 2010 homines 26 450 habitabant. Sinus anno 1744 a Lazaro Picault exploratore Francico primum observatus est, cui nomen Port-Royal ('portum regium') dedit. Quo loco anno 1778 emporium nomine Etablissement du Roi ('officina regis') impositum est. Nomen Victoria a Britannis, qui ab anno 1794 insulas possidebant, ad honorem reginae Victoriae nuper instauratae anno 1838 datum est.

 Bibliographia 
 Cybriwsky, Roman Adrian. 2013. Capital Cities around the World: An Encyclopedia of Geography, History, and Culture. ABC-CLIO.
 Hoad, Phil. 2017. "Victoria in the spotlight: Seychelles' Creole capital giddy with rapid growth." The Guardian, 27 Octobris 2017.

 Nexus externi 

Categoria:Capita
Categoria:Condita 1778
Categoria:Insulae Seisellenses
Categoria:Loci habitati insularum Seisellensium
Categoria:Urbes Africae
Categoria:Mahé